רובן בלימה

רוּבֶּן בֵּלִימָה רוֹדְרִיגֵס (בספרדית: Rubén Belima Rodríguez; נולד ב-11 בפברואר 1992 במוסטולס שבספרד) הוא כדורגלן מגינאה המשוונית המשחק בעמדת קשר הכנף השמאלי בקבוצת אשטוריל מליגת העל הפורטוגזית.

קריירת מועדונים 
בלימה נולד במוסטולס שבספרד. בצעירותו שיחק במחלקת הנוער של טורבייחה, ובגיל 17 ערך 7 הופעות במדי הקבוצה הבוגרת. בהמשך עבר בלימה לשחק במחלקת הנוער של ריאל מדריד, ובעונת  החל לשחק בריאל מדריד ג', הקבוצה השלישית של ריאל מדריד. בסך הכל ערך בקבוצה השלישית 47 הופעות בהן הבקיע חמישה שערים. בשתי העונות הבאות ערך בלימה 3 הופעות בלבד בריאל מדריד קסטיליה, קבוצת המילואים של ריאל מדריד. ב-1 ביולי 2015 שוחרר בלימה מריאל מדריד קסטיליה, וב-30 בנובמבר 2015 חתם בקופר מליגת העל הסלובנית על חוזה שהחל בשנת 2016.

קריירה בינלאומית 
מוצאו של אביו של בלימה הוא בבאטה שבגינאה המשוונית, מה שאפשר לו לייצג אותה בזירה הבינלאומית. ב-16 בנובמבר 2013 ערך בלימה את הופעת הבכורה שלו בנבחרת גינאה המשוונית במשחק ידידות נגד נבחרת ספרד, אך משחק זה לא הוכר על ידי פיפ"א כמשחק רשמי. ב-17 במאי 2014 ערך בלימה את הופעת הבכורה הרשמית שלו בנבחרת, במשחק נגד נבחרת מאוריטניה שהסתיים בהפסד נבחרתו בתוצאה 3-0 במסגרת מוקדמות גביע אפריקה לאומות 2015.

קישורים חיצוניים 

גינאה המשוונית: כדורגלנים
גינאה המשוונית: קשרי כדורגל
כדורגלני ריאל מדריד קסטיליה
כדורגלני קופר
כדורגלני ליישואש
כדורגלני דומז'אלה
כדורגלני אשטוריל
כדורגלני נבחרת גינאה המשוונית
כדורגלני גביע אפריקה לאומות 2015
כדורגלני גביע אפריקה לאומות 2021
אישים מגינאה המשוונית שנולדו ב-1992